CELEX: 62007CA0518
Language: et
Date: 2010-03-09 00:00:00
Title: Kohtuasi C-518/07: Euroopa Kohtu (suurkoda) 9. märtsi 2010 . aasta otsus — Euroopa Komisjon versus Saksamaa Liitvabariik (Liikmesriigi kohustuste rikkumine — Direktiiv 95/46/EÜ — Üksikisikute kaitse isikuandmete töötlemisel ja selliste andmete vaba liikumine — Artikli 28 lõige 1 — Liikmesriikide järelevalveasutused — Sõltumatus — Nende asutuste üle teostatav haldusjärelevalve)

1.5.2010   
            
            
               ET
            
            
               Euroopa Liidu Teataja
            
            
               C 113/3
            
         Euroopa Kohtu (suurkoda) 9. märtsi 2010. aasta otsus — Euroopa Komisjon versus Saksamaa Liitvabariik
   (Kohtuasi C-518/07) (1)
   
   (Liikmesriigi kohustuste rikkumine - Direktiiv 95/46/EÜ - Üksikisikute kaitse isikuandmete töötlemisel ja selliste andmete vaba liikumine - Artikli 28 lõige 1 - Liikmesriikide järelevalveasutused - Sõltumatus - Nende asutuste üle teostatav haldusjärelevalve)
   2010/C 113/04
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: C. Docksey, C. Ladenburger ja H. Krämer)
   
      Kostja: Saksamaa Liitvabariik (esindajad: M. Lumma ja J. Möller)
   
      Hageja toetuseks menetlusse astuja: Euroopa andmekaitseinspektor (esindajad: H. Hijmans ja A. Scirocco)
   
      Kohtuasja ese
   
   Liikmesriigi kohustuste rikkumine — Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355) artikli 28 lõike 1 teise lõigu rikkumine — Liikmesriikide kohustus tagada, et isikuandmete töötlemise üle järelevalvet teostavad järelevalveasutused tegutsevad oma ülesannete täitmisel täielikult sõltumatult — Selliste asutuste allutamine riiklikule järelevalvele, kes on liidumaades pädevad teostama järelevalvet isikuandmete töötlemise üle erasektoris
   
      Resolutsioon
   
   
               1.
            
            
               Kuna Saksamaa Liitvabariik allutas riiklikule järelevalvele asutused, kes on erinevates liidumaades pädevad teostama järelevalvet isikuandmete töötlemise üle eraõiguslike asutuste ja turul konkureerivate avalik-õiguslike äriühingute (öffentlich-rechtliche Wettbewerbsunternehmen) poolt, ning võttis seetõttu ebaõigelt üle nõude, et need asutused tegutsevad oma ülesannete täitmisel „täiesti sõltumatult”, siis on nimetatud liikmesriik rikkunud Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta artikli 28 lõike 1 teisest lõigust tulenevaid kohustusi.
            
         
               2.
            
            
               Mõista Euroopa Komisjoni kohtukulud välja Saksamaa Liitvabariigilt.
            
         
               3.
            
            
               Euroopa andmekaitseinspektor kannab ise oma kohtukulud.
            
         
      (1)  ELT C 37, 9.2.2008.